**Ministru kabineta noteikumu projekta “Vispārējās un profesionālās izglītības programmu licencēšanas kārtība”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projekta “Vispārējās un profesionālās izglītības programmu licencēšanas kārtība” (turpmāk – noteikumu projekts) mērķis, ievērojot grozījumus Izglītības likumā un Vispārējās izglītības likumā, ir mazināt administratīvo slogu un novērst darbību un informācijas dublēšanos, atsakoties no licences kā atsevišķa dokumenta un lēmumu par licencēšanu sagatavošanas, tādējādi nodrošinot izglītības programmu licencēšanas procesu vienkāršošanu.Noteikumu projekts stāsies spēkā nākamajā dienā pēc publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Izglītības kvalitātes valsts dienesta (turpmāk – dienests) un Iekšlietu ministrijas iniciatīvas, ievērojot 2018.gada 20.septembra grozījumus Izglītības likumā (stājās spēkā 2018.gada 18.oktobrī; turpmāk – Izglītības likuma grozījumi) un 2018.gada 21.jūnija grozījumus Vispārējās izglītības likumā (stājās spēkā 2018.gada 18.jūlijā; turpmāk – Vispārējās izglītības likuma grozījumi), kā arī pamatojoties uz Izglītības likuma 14.panta 11.punktu, 36.panta 1.1 daļu, 40.panta otro daļu, 47.1panta otro daļu, 44.panta otro daļu un Vispārējās izglītības likuma 4.panta 1.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts nepieciešams, lai nodrošinātu licencēšanas procedūras atbilstību Izglītības likumā un Vispārējās izglītības likumā noteiktajam. Izglītības likuma grozījumi un Vispārējās izglītības likuma grozījumi vairs neparedz vispārējās izglītības programmas un profesionālās izglītības programmas licencēšanas dokumenta – licences – sagatavošanu un izsniegšanu. Licencēšanas faktu, kā arī grozījumus attiecībā uz licencēšanu atbilstoši reālajai situācijai apliecina ieraksts Valsts izglītības informācijas sistēmā (turpmāk – sistēma), līdz ar to atsevišķas licences un lēmuma par licencēšanu sagatavošana un izsniegšana ir lieks administratīvais slogs. Ieraksti sistēmā ir publiski ticami, tas ir, trešās personas var paļauties uz šo ierakstu pareizību un attiecīgi rīkoties. Līdz ar to noteikumu projekta kontekstā paredzēts, ka dienests rakstveida dokumenta veidā sagatavos tikai personai nelabvēlīgos vai daļēji labvēlīgos lēmumus (daļēji labvēlīgo lēmumu pieņemšana izriet no Administratīvā procesa likuma 68. panta otrajā daļā noteiktā.).Noteikumu projektā ir ietverts Izglītības likuma 36.panta 1.1daļā minētais pienākums izglītības iestādei pašai ievadīt sistēmā informāciju par licencējamu izglītības programmu, ja tā atbilst Ministru kabineta noteiktajam izglītības programmas paraugam, un izglītības iestādei vairs nav jāiesniedz licencēšanai dokumenti, t.sk. iesniegums, apliecinājums par izglītības programmas īstenošanai nepieciešamajām telpām un materiāltehnisko nodrošinājumu un mācību plāns. Vienlaikus noteikumu projekts paredz, ka šādā veidā iesniegtā izglītības programma tiek uzskatīta par licencētu, kad dienests ievada sistēmā izglītības programmas licencēšanas datumu (akceptē izglītības programmu). Ņemot vērā, ka nolikums ir izglītības iestādes darbības tiesiskais pamats, pirms licencēšanas dienests pārbauda, vai izglītības iestādes nolikumā ir paredzēts īstenot attiecīgo izglītības programmu. Izglītības programmas tiek īstenotas Izglītības likuma 28.pantā noteiktās izglītības iestādes patstāvības ietvaros, kā arī atbilstoši izglītības iestādes nolikumā noteiktajam. Saskaņā ar Izglītības likuma 22.pantā noteikto izglītības iestādes nolikumu apstiprina tās dibinātājs. Vienlaikus informācija par licencēšanai iesniegtajām izglītības programmām būs pieejama sistēmā (publiskajā sadaļā). Līdz ar to attiecībā uz paraugprogrammu īstenošanu dibinātājs būs informēts, apstiprinot nolikumu un iepazīsties ar informāciju sistēmā. Dibinātāja saskaņojuma saņemšana ir izglītības iestādes vadītāja atbildība. Šobrīd Ministru kabineta 2009.gada 14.jūlija noteikumi Nr.775 “Vispārējās un profesionālās izglītības programmu licencēšanas kārtība” (turpmāk – MK noteikumi Nr.775) noteic, ka lēmumu par licences izsniegšanu, atteikumu izsniegt licenci vai licences anulēšanu dienests pieņem:1) mēneša laikā pēc izglītības iestādes iesnieguma un dokumentu saņemšanas;2) divu mēnešu laikā pēc izglītības iestādes iesnieguma un dokumentu saņemšanas, ja lēmuma pieņemšanai nepieciešama šo noteikumu papildu informācija.Vispārīgais lēmuma pieņemšanas termiņš – viens mēnesis – ir noteikts Administratīvā procesa likuma 64.panta pirmajā daļā. Vienlaikus minētajā likuma normā noteikts, ka citā normatīvajā aktā var noteikt īsāku termiņu administratīvā akta izdošanai. Līdz ar to noteikumu projekts neparedz lēmuma pieņemšanas termiņus. Tas nozīmē, ka lēmumi tiks pieņemti Administratīvā procesa likuma noteiktajā kārtībā, t.sk., attiecībā uz lēmuma pieņemšanas termiņa pagarināšanu (Administratīvā procesa likuma 64.panta otrā daļa), iesnieguma atstāšanu bez virzības (Administratīvā procesa likuma 56.panta 1.1 daļa). Minētais attiecināms arī uz izglītības iestādes sistēmā ievadīto informāciju par vispārējās izglītības paraugprogrammas (noteikumu projekta 3.punkts) īstenošanu.Saskaņā ar noteikumu projekta 12.punktā noteikto izglītības iestādei, kas saņēmusi tiesības īstenot izglītības programmu, bet gada laikā pēc licencēšanas nav uzsākusi tās īstenošanu ir pienākums veikt atzīmi sistēmā, lai padarītu šo izglītības programmu neaktīvu. Tas nozīmē, ka, ja izglītības iestāde neīstenos licencēto izglītības programmu, tā varēs sistēmā pati ievadīt informāciju (arī pirms minētā termiņa, t.i., ja nebūs pagājis gads no izglītības programmas licencēšanas brīža), lai padarītu konkrēto izglītības programmu neaktīvu. Šobrīd izglītības iestādes sniedza dienestam šādu informāciju, kurš attiecīgi sistēmā atzīmēja, ka izglītības programma ir neaktīva. Ja izglītības iestāde vēlēsies atjaunot šīs izglītības programmas īstenošanu, izglītības iestādei būs jāveic licencēšanas process, izņemot Ministru kabineta noteiktajam izglītības programmas paraugam atbilstošas vispārējās izglītības programmas.Līdzīgi saskaņā ar noteikumu projekta 12.punktā noteikto izglītības iestādei, kas pārtrauc licencētas izglītības programmas īstenošanu, ir pienākums nekavējoties izdarīt atbilstošu ierakstu sistēmā par licencētās izglītības programmas īstenošanas pārtraukšanu. Arī šādā gadījumā, ja izglītības iestāde vēlēsies tāda veida izglītības programmu īstenot, būs attiecīgi jāveic licencēšanas process, izņemot Ministru kabineta noteiktajam izglītības programmas paraugam atbilstošas izglītības programmas īstenošanai.Tātad noteikumu projekts paredz, ka, ja izglītības iestāde gada laikā pēc izglītības programmas licencēšanas nav uzsākusi tās īstenošanu vai izglītības iestāde ir pārtraukusi licencētas izglītības programmas īstenošanu, tā nekavējoties veic atzīmi sistēmā, ka izglītības programma netiek īstenota (nav aktīva). Savukārt, lai atjaunotu tiesības īstenot izglītības programmu, attiecībā uz kuru sistēmā izdarīta minētā atzīme, izglītības iestādei būs jāiesniedz iesniegumu izglītības programmas licencēšanai. Minētais attieksies uz autorprogrammām, ko izstrādā pati izglītības iestāde. Iesniegumu izglītības programmas licencēšanai nevajadzēs iesniegt, ja izglītības iestāde vēlas atjaunot tiesības īstenot Ministru kabineta noteiktajam izglītības programmas paraugam atbilstošu izglītības programmu. Šādā gadījumā izglītības iestāde veiks atbilstošu atzīmi sistēmā, atjaunojot izglītības programmas īstenošanu. Ņemot vērā, ka noteikumu projekts atbilstoši Izglītības likuma 36.panta 1.1 daļā noteiktajam neparedz izglītības iestādei iesniegt licencēšanas dokumentus, t.sk. iesniegumu, iesniegums nav nepieciešams arī, ja izglītības iestāde vēlēsies atjaunot tiesības īstenot Ministru kabineta noteiktajam izglītības programmas paraugam atbilstošu izglītības programmu.Minētais nodrošinās operatīvāku informācijas aktualizāciju par neīstenojamajām izglītības programmām. Šo pienākumu neizpilde uzskatāma par normatīvo aktu pārkāpumu (licencēšanas noteikumu neizpilde), par ko Latvijas Administratīvo pārkāpumu kodeksa 201.52 pantā ir noteikta atbildība.Noteikumu projekts nosaka arī jaunas iesniegumu formas vispārējās izglītības programmas (izglītības iestādes izstrādātas vispārējās izglītības autorprogrammas) licencēšanai (1. pielikums) un profesionālās izglītības programmas licencēšanai (2. pielikums), vienlaikus ietverot tajās arī izglītības iestādes atzīmi ar apliecinājumu par izglītības programmas īstenošanai nepieciešamajām telpām un materiāli tehnisko līdzekļu nodrošinājumu, jo šādā gadījumā tas atbilstoši Izglītības likuma 33. pantā, Vispārējās izglītības likuma 17. pantā un Profesionālās izglītības likuma 25. pantā noteiktajam ir materiālo līdzekļu pamatojums un izvērtējums ir neatņemama izglītības programmas sastāvdaļa. Minētais apliecinājums ir viens no izglītības programmas īstenošanas kvalitātes priekšnosacījumiem. Šobrīd MK noteikumi Nr.775 paredz šāda apliecinājuma iesniegšanu atsevišķa iesniegumam pievienojamā dokumenta veidā. Ievērojot minēto, iesniegumu veidlapu noteikšanas mērķis ir gan lēmuma pieņemšanas atvieglošana (lai nodrošinātu vienveidīgu, standartizētu licencēšanai nepieciešamās informācijas iegūšanu), gan iesnieguma iesniegšanas atvieglošana, vienlaikus mazinot administratīvo slogu iesniedzējam.Noteikumu projekts sagatavots, ņemot vērā Iekšlietu ministrijas 2016.gada 28.septembra vēstulē Nr.1-38/2352 “Par grozījumu nepieciešamību Ministru kabineta noteikumos Nr.775” izteikto ierosinājumu , ka profesionālās izglītības programmas policijas darba jomā saskaņojamas ar Valsts policiju. Šobrīd MK noteikumi Nr.775 saskaņojumu ar Valsts policiju paredz tikai profesionālās izglītības programmām apsardzes darbības jomā. Ņemot vērā policijas darba jomas nozīmīgumu, kam nepieciešams kvalitatīvi sagatavots personāls, kas izglītības procesa ietvaros darbojas speciāli veidotā infrastruktūrā (speciālās taktikas poligoni, šautuves, atbilstoši aprīkotas datortelpas ar piekļuvi specifiskām Iekšlietu ministrijas Informācijas centra datu bāzēm, slepenības režīmam atbilstošas telpas un speciālā bibliotēka ar klasificētu literatūru, speciālo cīņu paņēmienu zāles, speciālās tehnikas aprīkojums un transports utt.) šīs jomas profesionālās izglītības programmām ir nepieciešams nozares institūcijas saskaņojums. Minētais novērsīs gadījumus, kad tiek konstatēta izglītības programmu policijas darba jomā neatbilstība policijas profesijas standarta prasībām.Ievērojot Izglītības likuma 36.panta trešajā daļā noteikto, ka izglītības programmas tiek īstenotas personas dzīvībai un veselībai drošos apstākļos, noteikumu projekts paredz arī licencēšanas anulēšanu gadījumos, ja izglītības iestādes darbībā vai licencētās izglītības programmas īstenošanā normatīvo aktu pārkāpumus ir konstatējusi būvvalde un Būvniecības valsts kontroles birojs. Šobrīd šāds regulējums nav ietverts MK noteikumos Nr.775.Šobrīd MK noteikumu Nr.775 13.3.apakšpunkts noteic, ka dienestam ir tiesības pieņemt lēmumu par licences anulēšanu, ja izglītības programma vai izglītības iestāde netiek akreditēta (ja akreditācija ir nepieciešama saskaņā ar normatīvajiem aktiem). Vienlaikus 13.4.apakšpunkts nosaka dienestam tiesības anulēt licenci izglītības iestādes darbībā vai licencētās izglītības programmas īstenošanā konstatēti normatīvo aktu pārkāpumi (atbilstoši kompetentu institūciju, t.sk., dienesta, veiktajām pārbaudēm). Ņemot vērā, ka normatīvie akti paredz izglītības programmu, kuru licencēšana piekritīga dienesta kompetencei, akreditāciju, tad šādas akreditācijas neesamība ir normatīvā akta pārkāpums. Līdz ar to noteikumu projektā nav atsevišķi izdalīta izglītības programmas akreditācijas neesamība kā licencēšanas anulēšanas iemesls, jo šāds anulēšanas iemesls var tikt konstatēts kā būtisks normatīvo aktu pārkāpums (akreditācijas neesamība ietekmē izglītojamo tiesības uz izglītības ieguvi, jo tikai par akreditētas izglītības programmas apguvi izglītības iestāde ir tiesīga izsniegt valsts atzītu izglītības dokumentu). Attiecībā uz lēmumu par atteikumu licencēt izglītības programmu ir saglabāti šobrīd spēkā esošie šāda atteikuma iemesli. Jāpiebilst, ka praksē ir bijuši gadījumi, kad dienests ir nolēmis atteikt licencēt izglītības programmu, jo izglītības iestādes telpas, materiāli tehnisko līdzekļu nodrošinājums un mācību vide nav atbilstoša izglītības programmas īstenošanas prasībām. Minētais vairāk attiecināms uz profesionālās izglītības programmām, kur var rasties šaubas par atbilstoša materiāli tehniskā nodrošinājuma esamību. Paplašinoties iekļaujošajai izglītībai būtisks ir arī Ministru kabineta 2018. gada 21. augustā noteikumos Nr. 543“Prasības izglītojamo ar speciālām vajadzībām uzņemšanai vispārējās izglītības iestāžu īstenotajās vispārējās izglītības programmās” noteiktais nodrošinājums.Saskaņā ar Izglītības likuma 33.panta 5.punktā noteikto izglītības programmā norāda izglītības programmas īstenošanai nepieciešamo personāla, finanšu un materiālo līdzekļu izvērtējumu. Arī saskaņā ar Vispārējā izglītības likuma 17.panta pirmās daļas 6.punktā un Profesionālās izglītības likuma 25.panta pirmās daļas 6.punktā noteikto attiecīgajā izglītības programmā jānorāda izglītības programmas īstenošanai nepieciešamā personāla, finanšu un materiālo līdzekļu izvērtējums un pamatojums. Vispārējās izglītības standartā ir ietverts paraugprogrammu īstenošanai nepieciešamā nodrošinājuma prasības. Turklāt Izglītības likuma 30.panta pirmās un otrās daļas kompetences ietvaros izglītības iestādes vadītājs ir atbildīgs par atbilstoša materiāli tehniskā nodrošinājuma esamību. Līdz ar to sākotnēji materiāli tehniskā nodrošinājuma esamība ir izvērtējama no attiecīgajām izglītības programmām, kā arī atbilstoši izglītības iestādes reģistrācijas lietā esošajai informācijai, jo izglītības iestādēm saskaņā ar Izglītības likuma 24.panta otrās daļas 5.punktā un Ministru kabineta 2015.gada 14.jūlija noteikumos Nr.397 “Izglītības iestāžu un citu Izglītības likumā noteikto institūciju reģistrācijas kārtība” noteikto ir pienākums Izglītības iestāžu reģistram sniegt ziņas par telpām. Savukārt šaubu gadījumos dienests var pārbaudīt šīs telpas klātienē.Šobrīd MK noteikumu Nr.775 izdošanas pamatojums ir Izglītības likuma 14.panta 11.punkts, un Vispārējās izglītības likuma 4.panta 1.punkts. Noteikumu projektā ir precizēts to izdošanas pamatojums, papildus iekļaujot arī Izglītības likuma 36.panta 1.1 daļu, 40.panta otro daļu, 47.1panta otro daļu un 44.panta otro daļu.Ar noteikumu projekta spēkā stāšanos spēku zaudēs MK noteikumi Nr.775. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā paredzētais regulējums skars izglītības iestādes un citas Izglītības likumā noteiktas institūcijas, kas vēlēsies saņemt tiesības uz nenoteiktu laiku īstenot izglītības programmas, kuru licencēšana ir piekritīga dienesta kompetencei, t.i.:1. vispārējās izglītības programmas,
2. profesionālās pamatizglītības programmas,
3. arodizglītības programmas,
4. profesionālās vidējās izglītības programmas,
5. profesionālās ievirzes izglītības programmas,
6. profesionālās pilnveides izglītības programmas
7. profesionālās tālākizglītības programmas.

Noteikumu projekta regulējums netieši skar arī izglītojamos, kas mācās vai plāno mācīties kādā vispārējās izglītības, profesionālās pamatizglītības, arodizglītības, profesionālās vidējās izglītības, profesionālās ievirzes izglītības, profesionālās pilnveides izglītības vai profesionālās tālākizglītības programmā un viņu vecākus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazinās administratīvo slogu izglītības iestādēm un citām Izglītības likumā noteiktajām institūcijām, kuras vēlēsies saņemt tiesības īstenot normatīvajos aktos noteiktajam izglītības programmas paraugam atbilstošu vispārējās izglītības programmu, jo šajā gadījumā licencēšanas procedūra neparedz iesniegt pašu izglītības programmu un licencēšanas iesniegumu ar pielikumiem. Licencēšanas procedūra šādos gadījumos ir vienkāršota un pamatota ar sistēmā ievadāmo informāciju par īstenošanai izraudzīto vispārējās izglītības programmu atbilstoši Ministru kabineta noteiktajai kārtībai par sistēmas saturu, uzturēšanu un aktualizāciju:1) izglītības programmas nosaukums;2) izglītības programmas kods atbilstoši Latvijas izglītības klasifikācijai; 3) izglītības programmas īstenošanas plāns.Administratīvais slogs attiecīgi samazināsies arī dienestam, jo noteikumu projekts paredz, ka šādos gadījumos (ja dienestam nav pamata pieņemt izglītības programmas licencēšanas atteikuma lēmumu) izglītības programma tiks uzskatīta par licencētu un par to būs pieejama informācija sistēmā.Noteikumu projekts paredz profesionālās izglītības programmām policijas darba jomā saskaņojumu ar Valsts policiju.  |
| 3. | Administratīvo izmaksu monetārs novērtējums | Ņemot vērā, ka informācijas ievades un atjaunošanas regularitāte un apjoms ir dažādi atkarībā no izglītības iestāžu vēlmes licencēt izglītības programmas, administratīvās izmaksas tiek rēķinātas vienam gadījumam. Administratīvo izmaksu novērtējumu (C = (f x l) x (n x b) licencēšanā veido:1. Vecākā eksperta darbs (f), t.i., stundas samaksas likme – 6.25 *euro* stundā,
2. laika patēriņš (l), kas ir atkarīgs no  licencējamās izglītības programmas veida,
3. subjektu skaits (n), uz ko attiecas projektā paredzētās informācijas sniegšanas prasības,
4. informācijas sniegšanas biežums (b) gada laikā.

Atkarībā no licencējamās izglītības programmas veida administratīvās izmaksas vienam gadījumam:- normatīvajos aktos noteiktajam izglītības programmas paraugam atbilstošas vispārējās izglītības programmas licencēšanas gadījumā (laika patēriņš ir 0,5 stundas): C = (6.25 x 0,5) x (1x1) = 3.13 *euro*- profesionālās izglītības programmas licencēšanas gadījumā un vispārējās izglītības autorprogrammas licencēšanas gadījumā (laika patēriņš ir 3 stundas):C = (6.25 x 3) x (1x1) = 18.75 *euro*- licencēšanas atteikuma gadījumā: C= (6.25 x 3) x (1x1) = 18.75 *euro*Savukārt, administratīvās izmaksas pretendentam, iesniedzot licencēšanai dokumentus vienam gadījumam, (piemēram, ja dokumenti tiek iesniegti izmantojot Latvijas pasta pakalpojumus): C = (3.13 x 1.25) x (1x1) = 3.91 *euro* |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 0  | 0  | 0  | 0  | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0  | 0  | 0  | 0  | 0  | 0  |
| 1.2. valsts speciālais budžets |  0 | 0  | 0  | 0  | 0  | 0  | 0  |
| 1.3. pašvaldību budžets |  0 | 0  | 0  | 0  | 0  | 0  | 0  |
| 2. Budžeta izdevumi |  0 | 0  | 0  | 0  | 0  | 0  | 0  |
| 2.1. valsts pamatbudžets |  0 | 0  | 0  | 0  | 0  | 0  | 0  |
| 2.2. valsts speciālais budžets |  0 | 0  | 0  | 0  | 0  | 0  | 0  |
| 2.3. pašvaldību budžets |  0 | 0  | 0  | 0  | 0  | 0  | 0  |
| 3. Finansiālā ietekme |  0 | 0  | 0  | 0  | 0  | 0  | 0  |
| 3.1. valsts pamatbudžets |  0 | 0  | 0  | 0  | 0  | 0  | 0  |
| 3.2. speciālais budžets |  0 | 0  | 0  | 0  | 0  | 0  | 0  |
| 3.3. pašvaldību budžets |  0 | 0  | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0  | 0  | 0  | 0  | 0  | 0  |
| 5. Precizēta finansiālā ietekme |  0 |  0 |  0 | 0  |  0 |  0 | 0  |
| 5.1. valsts pamatbudžets |  0 |  0 |  0 | 0  |
| 5.2. speciālais budžets |  0 |  0 |  0 | 0 |
| 5.3. pašvaldību budžets |  0 | 0  |  0 | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaits nemainās. |
| 8. Cita informācija | Noteikumu projekta izpilde notiks Izglītības un zinātnes ministrijas valsts budžeta programmā 07.00.00 „Informācijas un komunikāciju tehnoloģiju uzturēšana un attīstība” piešķirto līdzekļu ietvaros, kā arī budžeta programmas „Padotības iestādes un to pasākumi 42.00.00” apakšprogrammā 42.07.00 „Izglītības kvalitātes valsts dienesta darbības nodrošināšana” piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā, ka noteikumu projekts paredz, ka gadījumos, kad izglītības iestāde plāno īstenot normatīvajos aktos noteiktajam izglītības programmas paraugam atbilstošu vispārējās izglītības programmu, tā ievada sistēmā noteiktu informāciju par izvēlēto vispārējās izglītības programmu (atbilstoši Ministru kabineta noteiktajai kārtībai par sistēmas saturu, uzturēšanu un aktualizāciju), kā arī ir atbildīga par tās aktualizāciju, tad atbilstošu regulējumu par šādas informācijas ievadīšanu sistēmā nepieciešams ietvert Ministru kabineta 2010.gada 17.augusta noteikumos Nr. 788 “Valsts izglītības informācijas sistēmas saturs, uzturēšanas un aktualizācijas kārtība”.Noteikumu projekts “Grozījumi Ministru kabineta 2010. gada 17. augusta noteikumos Nr. 788 “Valsts izglītības informācijas sistēmas saturs, uzturēšanas un aktualizācijas kārtība” (izsludināts Valsts sekretāru 2019.gada 10.janvāra sanāksmē (prot. Nr.1 14.§)) un noteikumu projekts izskatīšanai Ministru kabinetā tiks virzīti vienlaicīgi. |
| 2. | Atbildīgā institūcija | Izglītības un zinātnes ministrija sadarbībā ar dienestu ir atbildīga par Ministru kabineta 2010.gada 17.augusta noteikumu Nr. 788 “Valsts izglītības informācijas sistēmas saturs, uzturēšanas un aktualizācijas kārtība” grozījumu izstrādi. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un nodrošinātu iespēju izteikt viedokli, noteikumu projekts pirms tā iesniegšanas Valsts sekretāru sanāksmē 2018. gada 17. janvārī ievietots dienesta tīmekļa vietnē [www.ikvd.gov.lv](http://www.ikvd.gov.lv). |
| 2. | Sabiedrības līdzdalība projekta izstrādē | Sabiedrības informēšanas pasākumi veikti arī Izglītības likuma grozījumu un Vispārējās izglītības likuma grozījumu izstrādes ietvaros.Sabiedrība par noteikumu projektu un tā mērķiem informēta arī regulārajos kursos un semināros par aktualitātēm izglītībā (piemēram, izglītības iestāžu un izglītības pārvalžu vadītājiem), ko organizē Izglītības un zinātnes ministrija sadarbībā ar dienestu, un kuros saņemts atbalsts administratīvā sloga mazināšanai.Par dienesta tīmekļa vietnē [www.ikvd.gov.lv](http://www.ikvd.gov.lv) ievietoto noteikumu projektu sabiedrības viedokļi nav saņemti. |
| 3. | Sabiedrības līdzdalības rezultāti | Par dienesta tīmekļa vietnē publiskoto noteikumu projektu sabiedrības viedokļi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Dienests, Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav nepieciešama.Noteikumu projekta izpilde tiks īstenota esošo cilvēkresursu ietvaros. |
| 3. | Cita informācija | Nav. |

Izglītības un zinātnes ministra vietā –

labklājības ministrs Jānis Reirs

Vīza:

Valsts sekretāre Līga Lejiņa

A.Šenberga

67358074; Andra.Senberga@ikvd.gov.lv

A.Lasmane

67367202; Agnese.Lasmane@ikvd.gov.lv